
Vlada Kosova je od Grupe Svetske banke dobila 14,3 miliona evra za finansiranje Projekta: Konkurentnost i spremnost za izvoz (CERP). Podkomponenta 1.2 CERP-a - Podrška preduzećima u poboljšanju kvaliteta proizvoda i spremnosti za izvoz -  uključuje 2,8 miliona evra sredstava za program grantova sa učešćem (MGP). Cilj MGP-a je podrška malim i srednjim preduzećima (MSP) sa izvoznim potencijalom (i) da ispune zahteve za primenu standarda i usklađenosti proizvoda koji su potrebni za izvozna tržišta, (ii) povećaju kapacitete za spremnost izvoza i (iii) pristupe uslugama za razvoj poslovanja.
Programom grantova sa učešćem će upravljati i sprovoditi Kosovska agencija za investicije i podršku preduzećima (KIESA) u okviru Ministarstva trgovine i industrije (MTI). KIESA će osnovati Jedinicu za upravljanje grantovima, koja će biti odgovorna za upravljanje, sprovođenje i nadzor MGP-a. Ova jedinica će potencijalnim podnosiocima pružiti relevantne informacije o načelima sprovođenja Programa grantova sa učešćem, procedurama za prijavu, kriterijumima za izbor; uslovima finansiranja i praćenja i evaluacije (PiE).
Ključni cilj ovog zadatka je pomaganje KIESA-i u upravljanju procesom praćenja i evaluacije podkomponente CERP-a Program grantova sa učešćem. 

Dužnosti i odgovornosti 
Menadžer programa grantova sa učešćem će biti odgovoran za upravljanje, sprovođenje, nadzor i nadgledanje Programa grantova sa učešćem, uključujući i sprovođenje svih aktivnosti potrebnih za postizanje ciljeva MGP komponente u skladu sa Dokumentom o proceni projekta (PAD), Operativnim priručnikom za projekte (POM) , Priručnikom za grantove i kosovskim zakonodavstvom. Generalno, specifični zadaci koje treba preduzeti konsultant će uključivati, ali se neće ograničavati na sledeće aktivnosti:
· Upravljanje, osmišljavanje i koordinacija sprovođenja i praćenja programa MG.
· Upravljanje svim fazama procesa prijave, uključujući podnošenje, proveru podobnosti, evaluaciju, odlučivanje, izveštavanje o napretku i praćenje itd.
· Promovisanje programa među različitim zainteresovanim stranama, uključujući sektor privatnih preduzeća, javni sektor, pružaoce usluga, agencije vlade itd. 
· Osmišljavanje i upravljanje izveštavanjem o napretku, uključujući posete na terenu i sastanke sa stranama koje su dobile grant kao i sa drugim zainteresovanim stranama.
· Bliska saradnja i upravljanje službenikom za praćenje i evaluaciju, službenikom za podršku i informisanje i odborom za izbor. 
· Direktna saradnja sa koordinatorom Jedinice za sprovođenje projekta (JSP), stručnjakom za finansije i nabavku.
· Upravljanje i koordinacija komunikacije sa KIESA-om i Jedinicom za sprovođenje projekta.
· Aktivna komunikacija i redovna koordinacija sa direktorom KIESA-e, koordinatorom projekta CERP i drugim relevantnim agencijama.
· Davanje povratnih informacija i saveta MTI-u o Programu grantova sa učešćem.
· Organizacija relevantnih događaja vidljivosti i radionica u cilju vidljivosti.
· Priprema i podnošenje periodičnih izveštaja o napretku, uključujući mesečne, kvartalne i godišnje izveštaje. 
· Vršenje drugih dužnosti, potrebnih za efikasno sprovođenje programa.
· Izveštavanje direktora KIESA-e i generalnog sekretara MTI-a
· Dužnosti u skladu sa priručnikom o grantovima.

TRAJANJE I RASPORED ISPLATE
 
Konsultant će raditi puno radno vreme. Ugovor će biti sklopljen na tri (3) godine.
Trajanje ugovora će biti predmet zadovoljavajućeg učinka dogovorenog tokom zvanične planirane evaluacije na kraju svake godine. KIESA ili konsultant može otkazati ugovor o pružanju konsultantskih usluga tako što će poslati obaveštenje najmanje 30 dana unapred. Konsultant će voditi tačnu evidenciju svog vremena provedenog na Projektu kao i evidenciju o svojim troškovima (kako je dogovoreno u ugovoru). KIESA će obezbediti kancelarijski prostor i opremu neophodnu za obavljanje zadataka.

KVALIFIKACIJE
· Diploma osnovnih studija iz ekonomije, inženjerstva ili društvenih nauka. Master diploma u relevantnoj oblasti je prednost. 
· Najmanje tri (3) godine iskustva u radu sa privatnim ili javnim institucijama, uz pismo sa preporukama kao dokaz.
· Najmanje dve (2) godine iskustva u razvoju/organizaciji poslovanja ili konsultantskih usluga od kojih najmanje jedna (1) godina na rukovodećem položaju.
· Poželjno iskustvo u radu sa startup-ovima/MSP-ovima i programima za dodelu grantova. 
· Osnovno poznavanje međunarodnih organizacija je dodatna prednost.
· Odlične organizacione i sposobnosti upravljanja projektom.
· Sposobnost rada u raznovrsnim timovima i u kratkim rokovima za izvršenje zadataka.
· Sposobnost brzog učenja složenih sistema i procedura.
· Odlične usmene i pisane analitičke i komunikacione veštine na albanskom i engleskom jeziku (poželjno i na srpskom).
· Računarska pismenost i poznavanje društvenih mreža, odlično poznavanje MS Office-a i interneta.
· Sposobnost putovanja širom Kosova.

Pažnja zainteresovanih konsultanata se skreće na stav 1.9 Priručnika Svetske banke: Odabir i zapošljavanje konsultanata (u okviru IBRD zajmova  i IDA kredita i grantova) od strane zajmoprimaca iz januara 2011. koji je revidiran u julu 2014 („Priručnik za konsultante“), a kojim se uspostavlja politika Svetske banke o sukobu interesa.
Konsultant će biti izabran u skladu sa Odeljkom V, Izbor individualnih konsultanata kako je navedeno u Priručniku za konsultante.
Zainteresovani individualni konsultanti mogu dobiti dodatne informacije na dole navedenoj adresi tokom radnog vremena: 08-16h (od ponedeljka do petka).
Izražavanje interesa mora biti dostavljeno u pisanom obliku ili putem e-mail-a, na adresu navedenu u nastavku do; 27. avgusta 2018.
Ministarstvo trgovine i industrije

Adresa: Rr."MuharremFejza"p.n.Lagjja e Spitalit

